Som et led i en større omlægning af 112-strukturen lukker alarmcentralen i Aalborg, når kalenderen viser august. Herefter ringer man til Aarhus, når man trykker 112, det skriver BeredsskabsInfo.dk. I uge 18 overtog regionernes AMK-vagtcentraler visitationen af alle 112-opkald om sygdom og tilskadekomst, hvilket altså betyder at der i fremtiden kun vil være alarmcentraler i Aarhus, Slagelse og København. Udover Aalborg alarmcentral nedlægges centralerne i Odense, Viborg, Esbjerg og Hillerød. Ringer man fra Nordjylland, bliver det så op til alarmcentralen i Aarhus at fastslå, hvilken type opkald, der er tale om, og hvor der er brug for hjælp, hvorefter opkaldene viderestilles til den relevante vagtcentral.

Opsummering:
Til august er det endegyldigt slut med alarmcentralen i Aalborg.